LIETUVOS GRYBAVIMO ČEMPIONATO
VARĖNOS RAJONO SAVIVALDYBĖS MERO TAUREI LAIMĖTI PROGRAMA|
    
08.00–9.00 val. čempionato dalyvių registracija Margionių kaime prie Klojimo teatro.
09.00–11.30 val. grybavimo laikas.
09.30–12.00 val. ekskursija po Margionių kaimą, paskaita „Šilinių dzūkų grybavimo tradicija“, edukacijos: „Balaninių kašelių pynimas“, „Peiliuko grybavimui gaminimas“, „Juostų kašelėms audimas“.
12.00 val. mėgėjų meno kolektyvų koncertas bei grybavimo čempionato apdovanojimai.
	 Maloniai kviečiame prisijungti prie šimtamečių Varėnos krašto tradicijų puoselėjimo ir dalyvauti Grybavimo čempionate.
	Registracija į čempionatą vyksta iki rugsėjo 20 d. el. p. vaida.naruseviciute@varena.lt. 
	Norime atkreipti dėmesį, kad dalyvavimas čempionate – tik su galimybių pasu. Renginio metu bus laikomasi visų tuo metu galiojančių Vyriausybės nustatytų saugumo reikalavimų. Renginio metu bus filmuojama bei fotografuojama, vyks dalyvių / žiūrovų registracija.

LIETUVOS GRYBAVIMO ČEMPIONATO
VARĖNOS RAJONO SAVIVALDYBĖS MERO TAUREI LAIMĖTI
TAISYKLĖS
I SKYRIUS
ČEMPIONATO VIETA, LAIKAS, DALYVIAI
1. Čempionato vieta – Dainavos giria. 
1. Čempionato dalyviai registruojami Margionių kaime prie Klojimo teatro. 
1. [bookmark: _Hlk81386152]Grybavimo laikas – 2021 m. rugsėjo 25 d. 9.00 - 11.30 val. (registracija nuo 8.00 iki 9.00 val.).
1. Starto mokestis komandai – 10 Eur. 
1. Čempionate kviečiamos dalyvauti:
5.1. komandos iš visų Varėnos rajono seniūnijų;
5.2. komandos iš visų Lietuvos savivaldybių;
5.3. grybautojų komandos iš Varėnos rajono ir visos Lietuvos. 
1. Komanda susideda iš 4 dalyvių.
7. Komanda turi išsirinkti vadovą, turėti komandos pavadinimą, atributiką (marškinėlius, kepuraites ir t. t.)
8. Kiekvienas grybautojas turi turėti krepšį, peiliuką (pageidautina – kompasą ir švilpuką).
9. Renkamų grybų sąrašas bus pateiktas prieš pat startą.
10. Visi grybautojai turi vadovautis taisykle ,,Nepažįstu – nerenku“.
11. Draudžiama ardyti miško paklotę, samanų ir kerpių dangą.
12. Negalima niokoti senų, peraugusių ir kitų nerenkamų grybų, nes jie visi naudingi miškui.
II SKYRIUS
NUGALĖTOJŲ NUSTATYMAS
1. Nugalėtojus nustato komisija.
1. Nugalėtojų nustatymo kriterijai:
14.1. komandos surinktų grybų svoris;
14.2. komandos surinktų baravykų skaičius;
14.3. grybautojo rastas didžiausias baravykas (nustatoma pagal svorį);
14.4. jauniausias čempionato dalyvis;
14.5. vyriausias čempionato dalyvis;
14.6. komanda, pasirinkusi šmaikščiausią komandos pavadinimą ir savo apranga ryškiausiai atspindinti savo kraštą.
III SKYRIUS
NUGALĖTOJŲ APDOVANOJIMAS
15. Komanda, surinkusi daugiausia grybų, yra skelbiama Grybavimo čempionato nugalėtoja ir apdovanojama Varėnos rajono savivaldybės mero taure. 
16. Kitoms dviem komandoms, užėmusioms II ir III vietas, įteikiamos II ir III vietos taurės.
17. Specialiaisiais prizais apdovanojama:
17.1. komanda, surinkusi daugiausia baravykų;
17.2. grybautojas, radęs didžiausią baravyką;
17.3. jauniausias čempionato dalyvis;
17.4. vyriausias čempionato dalyvis;
17.5. šmaikščiausia komanda.
18. Komanda, laimėjusi Varėnos rajono savivaldybės mero taurę, trejus metus čempionate dalyvauja Grybavimo čempionato garbės komandos teisėmis.
IV SKYRIUS
APDOVANOJIMO LAIKAS IR VIETA
19. Nugalėtojai skelbiami ir apdovanojami 2021 m. rugsėjo 25 d. 12 val. Margionių klojimo teatre, koncerto metu.

Smagaus grybavimo!

